Ringer i mørkt vann

Ringer i mørkt vann er et norsk kriminalhørespill på fem episoder som gikk på NRK Radio i 1986. Stykket handler om amatørdetektiven Julia Tinnberg som må oppklare et drap forkledd som selvmord. Rollen som Julia spilles av Ingerid Vardund. Hørespillet er skrevet av Edith Ranum og produsert av Radioteatret. Regi er ved Nils Nordberg. Stykket hadde premiere den 4. januar 1986 og er det tredje av i alt fem kriminalhørespill Edith Ranum har skrevet om amatørdetektiven Julia Tinnberg. 

Hørespillet ble godt mottatt av VGs anmelder Liv Herstad Røed, som roste skuespillerne og mente at de gjorde «svært meget ut av Edith Ranums uhyggegufs». Stykket ble tildelt Rivertonprisen. 

Ringer i mørkt vann ble utgitt på CD av NRK/Lydbokforlaget i 2005.

Handling
Da gamle Nicolai Thalin dør, går alle ut i fra at det er selvmord – helt til et anonymt brev antyder at faktisk dreier seg om et mord. Amatørdetektiv Julia Tinnberg blir viklet inn i den kompliserte saken og oppdager snart at familien Thalin skjuler en rekke mørke hemmeligheter og hatefulle konflikter.

Episoder
 «Anklagen»
 «Farlige konflikter»
 «Dialog før døden»
 «Skjebneveven»
 «Hevnens natt»

Medvirkende
 Ingerid Vardund ... Julia Tinnberg
 Ole-Jørgen Nilsen ... Bengt Heidrum
 Oda Schjøll ... Karine Skår
 Sverre Wilberg ... Jesper Thalin
 Jorunn Kjellsby ... Harriet Heidrum
 Mona Hofland ... Francesca Malm
 Inger Teien ... Rachel Thalin
 Carsten Byhring ... Johan Warås
 Stein Grieg Halvorsen ... Førstebetjent Trond Reinskau
 Thorleif Reiss ... Nicolai Thalin
 Bab Christensen ... Valborg Thalin

Referanser

Norske kriminalhørespill
Hørespill på NRK Radio
Norske hørespill fra 1980-årene